text: Donació a l'Hospital Sant Joan de Déu de Barcelona – Forns Enrich
  Donació a l'Hospital Sant Joan de Déu de Barcelona
  Pàgina inicial/Compromís social/Donació a l'Hospital Sant Joan de Déu de Barcelona
  Per celebrar que portem 95 anys fent pa amb calma, Enrich amb diversos forns artesanals de Catalunya, ha realitzat una donació destinada a impulsar dos projectes d'investigació que està promovent l'Hospital de Sant Joan de Déu de Barcelona
  El projecte "Funció de la proteïna MECP2: Implicacions en la síndrome de Duplicació de MECP2″, és un estudi que intenta aportar informació sobre el funcionament molecular i cel·lular de la proteïna MECP2, essencial per al funcionament normal del cervell humà i el desenvolupament. Gràcies a una millor comprensió d'aquesta malaltia, serà possible identificar els objectius i les teràpies a seguir per millorar els símptomes.
  El projecte "Enllaçats", coordinat per la Unitat Multidisciplinar de Trastorns de l'Espectre de l'Autisme, té per objectiu promoure, desenvolupar i implementar accions mèdiques i psicoeducatives especialitzades en l'àmbit dels Trastorns de l'Espectre Autista (TEA), amb una repercussió principal en la qualitat de vida, inclusió i benestar tant de les persones amb TEA com les seves famílies dins el seu context educatiu i social.